Hižo za čas Słowjanow běše na městnje dźensnišeho Kopjenika hród. Najstarši dotal znaty dźěl Kopjenikskeho hrodu pochadźa po dendrochronologiskich přepytowanjow z lěta 849, město naspomni so pak hakle w lěće 1210 pisomnje jako Copenic. Srjedź 12. lětstotka nadeńdźe so tu hłowny hród słowjanskeho kmjena Sprjewjanow pod wjerchom Jaksu z Kopjenika. Wokoło 1232 dósta Kopjenik měšćanske prawo.